โพสต์พลิกกำไรโต185%
บางกอกโพสต์ พลิกกำไรพุ่ง 185 % ปันผลครึ่งปีหลังอีก 9 สตางค์ทั้งปีจ่าย 14 สตางค์
22 ก.พ. 2554

บางกอกโพสต์ พลิกกำไรพุ่ง 185 % ปันผลครึ่งปีหลังอีก 9 สตางค์ทั้งปีจ่าย 14 สตางค์
นายภัค เพ่งศรี ประธานเจ้าหน้าที่ฝ่ายการเงินและเลขานุการบริษัท โพสต์พับลิชชิ่ง ( POST ) เปิดเผยว่า ผลประกอบการปี 2553 มีกำไรสุทธิรวม 83 ล้านบาท ดีขึ้น 185 % จากปีก่อนซึ่งขาดทุนสุทธิ 98 ล้านบาท 
นายศุภกร เวชชาชีวะ ประธานเจ้าหน้าที่บริหาร บริษัท โพสต์พับลิชชิ่ง กล่าวว่า ผลประกอบการที่ดีขึ้นพลิกเป็นกำไร 83 ล้านบาท จากปี 2552 ขาดทุน 98 ล้านบาท เนื่องจากมีการเติบโตของรายได้ 2 ส่วนคือ ค่าโฆษณาในส่วนของหนังสือพิมพ์โพสต์ทูเดย์ เพิ่มขึ้น 33 % และบางกอกโพสต์เพิ่มขึ้น 21 % ของรายได้รวม ขณะที่อุตสาหกรรมเดียวกันเติบโตประมาณ 8-9 % และส่วนนิตยสารในเครือมีกำไรเพิ่ม 43 ล้านบาท
“รายได้ 2 ส่วนที่เติบโต ส่งผลให้โพสต์พับลิชชิ่งพลิกกำไรและ จ่ายปันผลครึ่งปีหลังอีกหุ้นละ 0.09 บาท รวมทั้งปีจ่าย 0.14 บาท “ นายศุภกรกล่าว